khistorydata/jeongjo-sjw-relations huggingface dataset:
정조 19년
鄭尙愚以御營廳言啓曰今五月十八日大駕詣景慕宮展拜仍留齋殿時東營入直軍十五名除出赴陣矣二十日二十一日宮墻外巡邏勢難分排本廳受料摠戎廳出番標下軍十五名添入該入直哨官率領警巡之意敢啓傳曰知道
정조 19년
鄭尙愚以禁衛營言啓曰今此景慕宮齋宿時集春營入直守禦廳軍十五名已爲赴陣於本營及御營廳矣二十日二十一日宮墻外巡邏勢難分排受料出番守禦廳十名添入使之警巡之意敢啓傳曰知道
정조 19년
刑曹啓目殺獄罪人金鳴漢段更加嚴刑期於得情爲白乎旀屍親姜一生段宜有刑懲之擧是白遣干連諸人分輕重決處何如啓竝只依允爲旀所謂正犯是在金鳴漢之犯手一款似甚的實渠是悍校彼卽乞人渠若初不犯手則已若使渠手一或撞彼則其獰毒不問可知死者之死於鳴漢不待傷指者之會證決定是置蔽一言曰因私而毆因毆而死死無償死之法渠尙逭也否則以猾悖者類犯殺越之罪其所用律宜有加倍似此獄案不須論原情二字同鳴漢身爲先更爲施威嚴問直捧遲晩以爲照法處斷爲平民除害之地不卽輸款其可曰有法曹乎除尋常着意擧行草記爲旀如或一直抵賴待拷訊限滿各別嚴刑期於得情爲旀先決之一案有關風敎乙仍于措辭判下以扶一分倫常是如乎續見此案姜一生所爲兇頑叵測倫理滅絶是可忍也孰不可忍也別加嚴訊爲奴島鎭爲旀一命之任卽百里之階所管帳內亂民壞倫所當驚憤推捉報上司照法懲治是去乙不爲新反勒逐屍體於城外而行檢跋辭僅以數語塞責者萬萬駭然部官時已如此作宰則當如何先汰後拿斷不可已而觀其檢狀最有條理姑從末勘當該部官金鋼令該府拿處今日內捧供以公罪區別功議勘放爲旀成獄前默無一言之同僚部官亦爲拿處捧供後同律勘放以寓嚴獄理正人倫之意爲良如敎
정조 19년
洪仁浩以刑曹言啓曰京內殺獄罪人金鳴漢完決啓目判付內竝只依允爲旀所謂正犯是在金鳴漢之犯手一款似甚的實渠是悍校彼卽乞人渠若初不犯手則已若使渠手一或撞彼則其獰毒不問可知死者之死於鳴漢不待傷指者之立證而決定是置蔽一言曰因私而毆因毆而死死無償死之法渠尙逭也否則以猾悖者類犯殺越之罪其所用律宜加倍似此獄案不須論原情二字同鳴漢身乙爲先更爲施威嚴問直捧遲晩以爲照法處斷爲平民除害之地不卽輸款其可曰有法曹乎除尋常着意擧行草記爲旀如或一直抵賴待拷訊限滿各別嚴刑期於得情爲旀先決之一案有關風敎乙仍于措辭判下以扶一分倫常是如乎續見此案姜一生所爲兇頑叵測倫理滅絶是可忍也孰不可忍也別加嚴訊爲奴島鎭爲旀一命之任卽百里之階所管帳內亂民壞倫所當驚憤推捉報上司照法懲治是去乙不爲新反勒逐屍體於城外而行檢跋辭僅以數語塞責者萬萬駭然部官時已若此作宰則當如何先汰後拿斷不可已而觀其檢狀最有條理姑從末勘當該部官金鋼令該府拿處今日內捧供以公罪區別功議勘放爲旀成獄前默無一言之同僚部官亦爲拿處捧供後同律勘放以寓嚴獄理正人倫之意事判下矣依判下正犯金鳴漢各別施威反覆究問則招內矣身到此地頭何敢不以實告徒受刑杖乎矣身以右邊捕校隨行矣昨年十月十三日因出使將往朔寧地而不可無負卜之漢往見者斤得於二橋懸房則者斤得方與申順得午睡於房中故矣身喚起者斤得具言偕往之意則者斤得假托胸痛不肯聽從故矣身不無憤心先以扇子打其耳頰又打肩胛捽髮出房之際一踢胸膛後仍爲率來矣家給錢一兩使之貰來章服矣身則獨自下往於朔寧地同月二十八日還歸矣十一月初五日楊必得以者斤得被打致死事發告本曹至於此境矣身當初踢打非出殺心而畢竟致命旣在皐限則矣身烏得免償命之律乎行兇節竝只遲晩納招依法處置云矣罪人金鳴漢踢殺姜者斤得節次旣已箇箇承款依例結案取招後稟處何如傳曰當以遲晩緣由槪略草記囚供當修啓目粘連於會推招結案招之間而踏印踏啓此後一切違例之事勿爲襲謬可也
정조 19년
洪仁浩以刑曹言啓曰因京囚殺獄罪人金鳴漢完決啓目屍親姜一生別加嚴訊爲奴島鎭事判下矣依判付罪人姜一生各別嚴刑一次後全羅道康津縣古今島爲奴定配卽爲押送之意敢啓傳曰知道湖南諸島則賑恤纔過以海西磨鍊可也
정조 19년
洪仁浩以刑曹言啓曰罪人姜一生古今島爲奴事草記批旨內湖南諸島則賑恤纔過以海西磨鍊可也事命下矣依傳敎罪人姜一生黃海道長淵白翎鎭爲奴定配卽爲押送之意敢啓傳曰知道
정조 19년
洪仁浩以義禁府言啓曰刑曹成獄罪人金鳴漢獄案判付內當該部官金鋼令該府拿處今日內捧供以公罪區別功議勘放成獄前默無一言之同僚部官亦爲拿處捧供後同照勘放事命下矣金鋼李義敎今方待命拿囚之意敢啓傳曰知道
정조 19년
禁府啓目南部都事金鋼令李義敎等原情云云問目內辭緣泛稱遲晩所當請刑是白乎矣旣有今日內捧供以公罪功議區別勘放之命待判下擧行何如判付啓旣捧供依判下直爲勘放後草記功議則區別爲良如敎
정조 19년
洪仁浩以義禁府言啓曰刑曹成獄罪人金鳴漢獄案判付內一命之任卽百里之階所管帳內亂民壞倫所當驚憤推捉報上司照法懲治不爲新反勒逐屍體於城外而行檢跋辭僅以數語塞責者萬萬駭然部官之時已若此作宰則當如何先汰後拿斷不可已而觀其檢狀稍有條理姑從未勘當該部官金鋼令該部拿處今日內捧供以公罪區別功議勘放成獄前默無一言之同僚部官亦爲拿處捧供後同律勘放以寓嚴獄理正人倫之意事命下矣金鋼李義敎以不應爲事理重律杖八十公罪收贖而金鋼七代祖悌男扈聖原從功臣云功減一等杖七十李義敎十三代祖溥敵愾功臣永安尉異姓五寸親云功議各減一等杖六十竝以公罪收贖放送之意敢啓傳曰知道
정조 19년
刑曹啓目殺獄罪人全致訥段更加嚴刑期於得情爲白乎旀順得段自臣曹從重勘處其餘干連諸人竝放送何如判付啓一案纔決一案又至所謂行凶之凶身均是捕校也近來捕廳爲逋逃之藪嘯聚亂民充差校屬而然是隱喩一猶可駭再尤無狀當該捕將自卿曹卽爲査出兩校俱在一廳則該將臣爲先罷職令該府拿問罪狀一校各犯則亦自本曹發緘取招同現告段先爲指名草記爲旀正犯所在全致訥段罪不容誅情亦罔赦所謂私憾本非決性命之事而乃敢逞凶腸售惡習於無告平民手勢所及殺不踰日設使渠弟之誤入皆由死者之招引此固至瑣沒捉之端且況其罪豈至必殺是旀殺亦有許多般而非邂逅非撞着一番下手頃刻致命雖欲求生於必死似此獄理非可擬論兺除良憑藉譏捕之名勒使帶卒合力肆虐渠之向死者之家也肚裏已萌欲殺之忿乙仍于推尋之擧措設施之蹤跡至悖且潛眼無三章名以法曹若不於今日內捧出結案置卿等何爲雖難越法更訊欲捧輸款有何所難除尋常各別施威捧結案以聞結案捧入之前卿等雖至淹旬滯朔無敢罷仕退公爲旀作伴之石哥漢後日次更良猛訊邊遠酌配其餘各人等依啓目施行爲良如敎
정조 19년
洪義榮以刑曹言啓曰京囚殺獄罪人全致訥完決啓目判付內一案纔決一案又至所謂行凶之凶身均是捕校也近來捕廳爲逋逃之藪嘯聚亂民充差校屬而然是隱喩一猶可駭再尤無狀當該捕將自卿曹卽爲査出兩校俱在一廳則該將臣爲先罷職令該部拿問罪狀一校各犯則亦自本曹發緘所招同現告段爲先指名草記爲旀正犯是在全致訥段罪不容誅情亦罔赦所謂私憾本非決性命之事而乃敢逞凶腸售惡習於無告平民手勢所及殺不踰日設使渠弟之誤入皆由死者之招引此固至瑣沒着之端且況其罪豈至必殺是旀殺亦有許多般而非邂逅非撞着一番下手頃刻致命雖欲求生於必死似此獄理非可擬論兺除良憑藉譏捕之名勒使帶卒合力肆虐渠之向死者之家也肚裏已萌欲殺之忿乙仍于推尋之擧措設施之蹤跡至悖且憯眼無三章名以法曹若不於今日內捧出結案置卿等何爲雖難越法更訊欲捧輸款有何所難除尋常各別施威捧結案以聞結案捧入之前卿等雖至淹旬滯朔無敢罷仕退公爲旀作伴之石哥漢後日次更良猛訊邊遠酌配其餘各人等依啓目施行事判下矣依判下正犯全致訥各別施威多般究詰則招內矣身捕校隨行矣弟十八歲兒被誘於貴得誤入於雜技矣身欲一執捉而洩憤者久矣今三月十四日自本廳出去矣家則矣弟不在家中故與都掌石順得偕往貴得家則貴得生怯逃走故矣身追往執捉以手一次批頰以足猛踢脇間則卽地顚仆氣息奄奄故不勝慌怯與順得運入其家庭中灌下淸心丸則竟爲致命矣急追走者飛脚猛踢雖未詳記其撞着於何處而檢驗傷痕旣是狼藉則貴得之被踢致死發明無路欲延時日之命專事漫漶今於施威之下豈敢一向隱諱不服乎行兇情節從實遲晩納招如法處置云矣罪人全致訥踢殺金貴得節次旣已箇箇承款卽當依判付捧出結案而例不得直捧結案故先捧遲晩以入依例結案取招後稟處何如傳曰各司之中卿曹最知文書格例而日前擊錚捧供之論理跋語已是無於例之例也飭敎未久此草記又甚違例草供判付中捧入結案云云指先捧遲晩又捧結案獄理咸具然後以其緣由先爲草記之謂也一律文案關係何如則啓目無踏印判付不踏啓之供辭何以粘連於初案乎卿等之以渠遲晩招纔書草記者殊無啓目與草記輕重之別難免不審之責卿等推考遲晩供修啓目入啓結案捧供後先爲草記仍修啓目可也
정조 19년
刑曹啓目殺獄罪人李分金段各別嚴訊期於取服爲白旀干連五奉等從輕重勘放何如啓富全之死死於分金娚妹無論撞着之甥緊妹歇七十垂死之物毒遭手勢則物故之能免於當下卽地亦幸耳大抵富全之死非病云爾則分金娚妹中自可償命而分金之爲正犯諸說皆以爲其然則此獄成案也非疑事分金身乙更加各別嚴訊得情其餘各人等酌處事亦爲依施爲旀習俗之不古由於風化之不敷百姓之不親亦由於五品之不遜是置爲其老夫爲其上典者貪於私和推其典當敎其子若奴以慝怨忘讎之事蠢彼老卒何足責也名以兩班乃忍爲是其在問牛喘之義有不可恝視所謂李小奉及上典兩班捉致曹庭數其亂犯蔑憲之罪竝只分別老少輕杖嚴杖照法勘治俾爲尊天常嚴王章之一助爲良如敎
정조 19년
刑曹啓目殺獄罪人鄭戊甲段更加嚴訊期於取服何如判付啓大凡殺獄十之八九皆由於酬聞戲鬨苟究其情無非無情無情而皆無原情則殺無可償之人是置無情之犯斷以償命豈樂爲者哉死則死矣非其死而死而一死一生寧有如許法理乎此所以無情者不得逭者成法之本意則然是如乎觀此獄案戊甲醉矣打江阿之者無情則固無情若非戊甲江阿之豈死乎江阿之死則戊甲亦當從而償死兺除良頑悍賊卒不識司寇究詰之體段竝與醉之一字而極口抵賴加此一等之曰打曰搗曰踢曰撞從其實狀一一輸款何可責之於若渠兇身乎戊甲段除尋常連加嚴訊期於償命爲旀身在該營職兼本曹而管下軍兵睯不知畏打殺班卒親屬則忸法律之解紐念法理之整飭其所把持務益嚴猛是去乙全篇題語殊無一捧一摑之意曹務看作斯須營卒視司庸愛而然是隱喩揆以獄體宜有警飭當該判堂李敬懋推考爲旀殺死之變旣在一營則雖曰未及致斃之前被告者之三度歇棍不但近於戲劇而已査出該校令兵判嚴棍懲治後草記爲良如敎
정조 19년
鄭尙愚以刑曹言啓曰殺獄罪人全致訥完決啓目判付內近來捕廳爲逋逃之藪嘯聚亂民充定校屬而然一猶可駭再尤無狀當該捕將自卿曹卽爲査出兩校俱在一廳則該將臣爲先罷職令該府拿問罪狀一校各犯則亦自本曹發緘取招現告先爲指名草記事判下矣査問于捕廳則金鳴漢全致訥俱是右邊捕校而金鳴漢犯罪在於昨年十月而其時大將卽柳孝源也全致訥犯罪在於今三月而適値趙圭鎭兼察時云矣敢啓傳曰然則謂之一廳有兩犯可也只有一犯可也此等處正合於諺所謂熟鹿皮大典拿處足矣罷職分揀以公罪區別功議勘放後草記金吾諸堂退去事分付可也
정조 19년
鄭尙愚以義禁府言啓曰刑曹草記批旨內然則謂之一廳有兩犯可也只有一犯可也此等處正合於諺所謂熟鹿皮大典拿處足矣罷職分揀以公罪區別功議勘放後草記事命下矣柳孝源無功議云以不應爲事理重律杖八十公罪收贖放送之意敢啓傳曰知道
정조 19년
鄭尙愚因刑曹草記啓曰右邊捕盜大將柳孝源以公罪勘放罷職分揀事批下矣卽爲牌招傳授命召及大將牌傳令牌何如傳曰允
정조 19년
鄭尙愚以刑曹言啓曰京囚殺獄罪人金鳴漢全致訥等旣已承款依例捧結案之意敢啓傳曰知道
정조 19년
吏曹啓目權知成均館學諭朴廷儉文尙表崔仁簡李晢李元默鄭敬翰朴昌擧洪達勛金致龍盧鐔李學淵李台祥邊景鵬丁在昱洪夏正韓學周白致樂高鳴鶴夫宗仁朴潤文趙碩章爲等如口傳施行何如判付啓依允又啓目權知承文院副正字任俊常鄭淳民李游夏柳聖儀任天常李泳夏尹涵尹亨烈金熙周孫錫祉李英發朴光錫李重采宋應圭尹致任趙象基李聖淵申在祿任百禧閔養世李㬖鄭時善李昇羽權行彦金魯範爲等如口傳施行何如啓依允又啓目權知校書館副正字李夢龍白文璟爲等如口傳施行何如啓依允
정조 19년
備邊司啓目粘連忠淸前監司李亨元査啓平澤縣監成鼎柱令該府拿問處之忠淸前監司李亨元從重推考何如啓道伯旣以勸成自首罪不在邑倅其在重糴法之道問備輕矣當該道臣越俸一等該守令勿論爲旀身爲繡衣亦云出道則自爲與報營一款査詰於應問各人還朝後書啓事理當然是去乙啓語失實奏對欠詳致有査問之擧其爲國體之隳壞御史之責也不可以兩啓之大司少異置之當該御史朴鐘淳推考爲良如敎
정조 19년
禮曹判書閔鍾顯疏曰伏以令玆躋享實是屢百年未遑之典而宸誠感通於宵寐縟儀誕擧於寶甲齊明對越聖念孚格前後禮行之日天氣淸朗雲物爛然山川動色土民騰歡臣於是時備員禮堂祗奉明命榮以有事喜切先覩不圖在途之日伏承賞典之領下者特加臣崇政階臣聞命以來惝怳感激精爽飛越不省所措臣謹稽豐沛故事永興本宮之肇稱正殿之新建俱在故相臣閔鼎重按道時伊後乙亥追祔之禮又因北評事閔鎭厚之建白臣之不肖曾無一事可以追踵前武而惟其躬逢千一之會獲忝任事之末得以周旋於是地是禮斯爲臣平生之至榮將使世世子孫誇耀於無窮至若銜命往來自是有司之常分安有絲毫可紀之勞而乃與諸臣均被殊渥私心惶忸已不勝言抑臣又有所萬萬懍蹙者臣本庸愚短拙最居人下而通籍三十年間淸官美職叨竊踰渥近年以來偏蒙如天之洪造官位太盛光寵赫然臣方仰戴殊私俯省微分以榮爲懼夙夜兢慄況於歲首慶禮猥蒙恩資其間纔數月而今又益之以一品峻秩冥升驟躐理必無幸臣身盈滿之懼固不足恤而惟此恩命之稠疊竊恐有損於惜嚬笑重名器之政此尤臣之徊徨踧踖不敢頃刻自安者也義重反面時値淸齋冒昧而進泯默而處尤增悶蹙之私今始猥入文字略暴衷懇伏乞聖慈俯賜鑑諒亟命收還臣新授資級以重恩典以安私分實天地曲遂之至仁也臣無任云云答曰省疏具悉卿之從高祖故左議政文忠公按是道也承命與議於宮號之新定殿宇之重修卿之曾祖故左參贊忠文公以評事還朝也贊成聖后追祔之禮今行之以卿往釐宗伯之事者意在念舊在卿榮感果何如卿其勿辭行公
정조 19년
兵曹參判李祖承疏曰伏以臣向叨金吾自陷罪戾雖荷曲諒之天終被許解之恩杜門訟愆冞增惶蹙歷屢月如一日矣此際騎省新除特出寵揀天牌踵臨顧臣戀結之忱固當怵畏竭蹶之不暇而第伊時廷議如沸臺箚繼發苟究罪負鈇鉞猶輕而斥之以焉用者待之太忠厚也勘之以譴削者容之極寬恕也然而罪旣自速言出司直心實愧服義重自靖豈敢諉之以時日之稍久揚揚冒出自同無故也哉臣身去就雖無足恤淸朝防範不容自壞召牌之下蠢動無路玆不得不冒犯違傲而且本曹判書臣沈煥之卽臣姨母夫也揆以公格自在應遞則今臣此銜尤不可以仍據敢陳短章仰瀆崇嚴伏乞聖明俯賜鑑諒亟遞臣職以謝公議以安私分千萬幸甚臣無任云云踏啓字
정조 19년
副司直李相璜疏曰伏以臣於月前隨諸臣纂輯之後出入禁門亦多日矣堂后記注外人不敢窺到而特因儀軌所重遇事考閱臣偶開一卷見有臣名在中諦視之卽前承旨蔡弘遠昨冬登筵時說話也弘遠以有臣戊申夏未徹之疏素避臣不與相見伊日奏對纔及此事而尾又結之曰某亦以非其本情送言於臣云云臣誠惝怳却顧莫知所以也人臣事君以直爲主左右牽制不得自由始旣彈人旋又求解曰非我也僚議也此其人顧何如人也壟斷市井之所恥忍以士夫而爲此乎以此事君餘無可藉手且彈人之父而求解於其子則抑謂爲其子者將喜而受之乎理所必無婦孺可知弘遠亦淸朝之士夫臣不敢待之之薄如此然而弘遠至以此發諸前席質言如彼意指所在誠莫舒究臣席藉先蔭蒙被隆渥百爾思惟無可補報惟以一心直遂爲四字要符終身勉勉庶或爲不報之報而橫加之言忽置臣於陰陽面背之間心跡兩乖身名大謬臣自見此語忽忽若失守之人忘寢忘食寧欲無生者至于今如一日而猶不敢遽然鳴暴者有是無是惟恃淵鑑在上一也筵本之不敢拕引私義二也旣又思之彼言之來誠無倫脊而若其所以致此臣亦莫知其故雖以天日之明亦安燭其必無此事乎且史官記事將以傳之來後則後之覽此者必指點而笑曰彼夫也反復如是臣亦無辭以辨之臣不自明孰能諒臣本情哉況臣而眞有是言彼而眞有所聞則傳之者自有其人尤非䵝䵢難明之事事係辨暴義難容默冒死陳章伏乞聖明下臣司敗與彼對辨如有情跡之一毫近似者亟降鈇鉞之誅以爲爲人臣反復者之戒焉臣無任云云答曰省疏具悉爾之滾到直由先蔭大臣之向爾家如視己家亦出於念爾先故則爾之年前未徹之疏必是隨僚聯參豈有眞箇禍心爾之本情之如此不待爾言孰不諒之況爾所云云於公座亦非一二人蔘聽此所以蔡弘遠之先避而後不避也而詳陳處義之異同於筵席提問之下者也爾忽拈出記注句語若將與之較辨然者爾之事萬萬駭然特軫賜絹之義姑不處分爾雖不惜爾身何忽記簪之私而突呈此疏乎駭然駭然矣
정조 19년
乙卯五月十二日辰時上御重熙堂同副承旨入侍時同副承旨李肇源記事官鄭文始記注官金良倜記事官吳泰曾以次進伏訖上曰李相璜事渠旣有云云於政院其時亦有參聽者而到今陳疏豈可成說乎仍命肇源書李相璜疏批訖仍命退承史以次退出
정조 19년
乙卯五月十二日辰時上御重熙堂都承旨左承旨入侍時兼都承旨李祖源行左承旨洪義榮假注書具得魯記注官金良倜記事官吳泰曾以次進伏訖上命書傳敎曰奉命承旨許遞前望單子入之待下批牌招察任承旨房仍右承旨爲推考房又命書傳敎曰坐齋之後出還宮服色掣肘當於十八日由逌瞻門展拜仍留齋殿二十二日展拜後還宮令該房知悉又命書傳敎曰十八日展拜時侍衛皆當以入直爲之而別雲劍亦爲除之承旨一員守宮隨駕營門則出宮日壯勇大將率京軍二哨其翌日訓將率出番軍二哨其餘二日禁御將輪領內外入直步軍折半爲之事分付標下以各該營入直磨鍊事分付又命書榻敎曰右承旨入侍賤臣承命出傳與右承旨洪仁浩偕入進伏命書公事判付訖仍命退承史以次退出
정조 19년
乙卯五月十二日酉時上御重熙堂推考房承旨入侍時右承旨洪仁浩假注書具得魯記注官金錫泰記事官吳泰魯以次進伏訖上命書傳敎曰當該中官令該府拿問處之又命書傳敎曰因刑曹完決文案有檢官拿問之命未肅拜判義禁牌招使之開坐又命書榻敎曰右邊捕將罷職之代左邊大將牌招兼察聽傳敎仍命退承史以次退出
정조 19년
兼都承旨李祖源坐行左承旨洪義榮坐直行右承旨洪仁浩坐左副承旨申獻朝坐直右副承旨鄭尙愚坐同副承旨李肇源坐注書鄭文始仕一員未差假注書具得魯仕直事變假注書曺錫中仕
정조 19년
傳于李肇源曰承旨入侍
정조 19년
洪義榮以景慕宮都提調意啓曰太常所進黃杏今方薦新於本宮而宮苑黃杏姑未成熟待爛熟薦獻之意敢啓傳曰知道
정조 19년
乙卯五月十三日辰時上御重熙堂承旨入侍時行右承旨洪義榮假注書具得魯記注官金錫泰記事官吳泰曾以次進伏訖上曰承旨當以軍士房連日直宿而老人定省之久曠可念申前間間以緣故出去可也仍命退承史以次退出
정조 19년
兼都承旨李祖源坐行左承旨洪義榮坐直行右承旨洪仁浩坐左副承旨申獻朝坐右副承旨鄭尙愚坐同副承旨李肇源坐直注書鄭文始病一員未差假注書具得魯仕直事變假注書曺錫中仕
정조 19년
傳于洪義榮曰承旨入侍
정조 19년
傳于申獻朝曰禮房承旨馳詣宗廟景慕宮奉審摘奸以來
정조 19년
乙卯五月十四日辰時上御重熙堂奉命承旨入侍時左副承旨申獻朝假注書具得魯記注官金良倜記事官吳泰曾以次進伏訖上曰椅机傷處果何如而當依癸未例付補乎獻朝曰癸未則全體傷破易爲付補而今番只傷兩足似難膠付改備恐合宜矣上曰更爲奉審與禮戶判相議以稟而如可膠付依癸未例爲之也仍命退承史以次退出
정조 19년
乙卯五月十四日辰時上御重熙堂左承旨入侍時左承旨洪義榮記事官鄭文始記注官金良倜記事官吳泰曾以次進伏訖上曰齋日藥房日次問安何以爲之云耶義榮曰問安則如例爲之云矣仍命退承史以次退出
정조 19년
兼都承旨李祖源坐行左承旨洪義榮坐直行右承旨洪仁浩坐左副承旨申獻朝坐右副承旨鄭尙愚坐直同副承旨李肇源坐注書鄭文始病一員未差假注書具得魯仕直事變假注書曺錫中仕
정조 19년
藥房都提調洪樂性提調沈熙之副提調李祖源啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍退去都相聞已入來此時雖難酬應卿則入侍王大妃殿惠慶宮中宮殿藥房口傳問安答曰知道
정조 19년
傳于申獻朝曰禮房承旨馳詣宗廟修改處奉審以來
정조 19년
傳于洪義榮曰宗廟都提調入侍
정조 19년
洪義榮啓曰戶曹判書李時秀依下敎來待矣專曰入侍
정조 19년
專于申獻朝曰禮房承旨入侍
정조 19년
乙卯五月十五日卯時上御重熙堂宗廟都提調入侍時行左承旨洪義榮記事官鄭文始記注官金良倜記事官吳泰曾宗廟都提調洪樂性以次進伏訖上曰今日之雨可謂知時爲民事萬萬奇喜樂性曰莫非我聖上爲民之誠上格天心而然下情不勝欣幸矣上曰今日不宜召接諸臣而聞卿入來故不得已召接矣樂性曰連日齋居之餘聖體若何上曰一樣矣樂性曰王大妃殿氣候何如上曰一樣矣樂性曰惠慶宮氣候何如上曰一樣矣上曰禮房承旨入侍賤臣承命出傳左副承旨申獻朝進伏上曰爾馳詣宗廟倚机破傷處奉審以來上曰戶判入侍良倜承命出傳與戶曹判書李時秀皆入進伏上曰倚机附補時卿其進詣與禮判同爲奉審爲之而癸未年亦無告由節次今番亦依此爲之仍命先退樂性曰今十五日望祭納主時第十一室王后第二位倚机因宮闈令袖礙以致墜缺机足之境萬萬驚悚取考本署謄錄則癸未年永寧殿秋享大祭第六室納主時因大祝祭服袖所礙倚机墜缺故大臣戶禮判本署提調因下敎進詣奉審當日內卽爲付補矣今番亦依癸未年例擧行何如上曰依爲之先遣承旨奉審以來而今番則倚机付補處與癸未年机體付補有異似當暫爲膠付而塡漆癸未則都提調不爲入侍故先遣大臣奉審而今番則卿旣登筵詳陳承旨亦已奉審付補時亦依癸未年例禮戶判本署提調進去當該宮闈令爲先令該府拿囚以待過齋後嚴勘之地可也出擧條上曰王大妃殿進御加味蔘苓茶前方中加香薷一錢自明日煎入出榻敎仍命退諸臣以次退出
정조 19년
兼都承旨李祖源病行左承旨洪義榮坐直行右承旨洪仁浩坐左副承旨申獻朝坐直右副承旨鄭尙愚坐同副承旨李肇源坐注書鄭文始仕一員未差假注書具得魯仕直事變假注書曺錫中仕
정조 19년
乙卯五月十六日卯時上御重熙堂左承旨入侍時以左承旨洪義榮記事官鄭文始記注官金良倜記事官吳泰曾以次進伏訖上敎泰曾曰日記考出速爲了當卽往江華考出可也泰曾曰過齋後下直計矣仍命退承史以次退出
정조 19년
兼都承旨李祖源緣故出行左承旨洪義榮坐直假承旨李晩秀坐行右承旨洪仁浩坐左副承旨申獻朝坐假承旨金勉柱坐右副承旨鄭尙愚坐直同副承旨李肇源坐注書鄭文始仕一員未差假注書具得魯仕直事變假注書曺錫中仕
정조 19년
李祖源啓曰藥房都提調洪樂性提調沈頤之副提調李祖源有稟達事來詣請對矣傳曰再昨筵中已有詳言於都提擧者今日請對不待登筵可以知之明日動駕豈可進退乎卿等止之斯速退去
정조 19년
洪義榮啓曰左議政兪彦鎬右議政蔡濟恭領府事金憙判府事李秉模有稟達事來詣請對矣傳曰日熱如此卿等何爲入來乎如知其已之當引接豈令自外退去乎以此啓紙傳于大臣
정조 19년
吏曹分內醫提調徐有隣單付
정조 19년
洪義榮以備邊司言啓曰景慕宮提調徐有隣見差藥院分提調其兼代判義禁依例減下何如傳曰允
정조 19년
洪義榮以備邊司言啓曰明日出宮後逌瞻門上下路設布城還宮前撤去事命下矣旣設布城則北路南路當有守衛之將卒壯勇營別將率善騎隊排立於布城外北路壯勇營把摠率該司標下軍排立於布城外南路日瞻門外環衛軍中以若干名除出間間排立於布城外東邊壯勇大將則率旗鼓札駐於宮大門外之意分付於壯勇大將而第伏念多日移次齋宿之時隨駕軍兵中禁御兩營則只以各營內外入直步軍折半隨駕數不滿二哨宿衛單簿事體未安各營入直軍使之全數隨駕其代令各該營出番軍姑爲入直而至於駕前駕後入直禁軍馬軍之不爲隨駕亦甚疎虞一體磨鍊之意分付兵曹何如傳曰允環衛步軍則不必加磨鍊矣駕前駕後禁軍則事體似然駕前駕後每日折半輪回禁軍則入直二十人式替代其餘馬步軍依初下敎擧行可也洪義榮以備邊司言啓曰逌瞻門上下路旣設布城則宮墻外巡邏之路多有掣礙之端今若就壯勇營直房墻垣遮隔處撤毁少許則可以通宮墻與齋殿墻外而一體巡邏矣事甚便當以此分付何如傳曰允
정조 19년
乙卯五月十七日卯時上御重熙堂承旨入侍時行左承旨洪義榮假注書具得魯記注官金良倜金錫泰以次進伏訖命書榻敎曰惠慶宮進御祛暑中和湯五貼製入又命書傳敎曰多日移次慈候承安勢將從便路頻數往來出宮後逌瞻門上下路設布城還宮前撤去事分付明日出宮時刻置之日暮後待下敎只入正時隨駕軍兵皆於夕食代後聚待事分付藥院則分提調一員差出而以本宮提調權兼隨駕實提調留院而承旨守宮亦以實承旨二人爲之一於本院一於儀軌廳留接事分付又命書傳敎曰今聞承宣言卿等尙不退去云何如是乎卽爲退去事入侍承旨傳于藥院都提擧及請對大臣仍命退承史以次退出
정조 19년
兼都承旨李祖源隨駕宿行左承旨洪義榮隨駕直假承旨李晩秀隨駕宿行右承旨洪仁浩隨駕宿左副承旨申獻朝守宮直假承旨金勉柱隨駕宿右副承旨鄭尙愚儀軌廳直同副承旨李肇源隨駕直注書鄭文始隨駕宿一員未差假注書趙台榮隨駕直洪奭周儀軌廳直事變假注書曺錫中守宮直
정조 19년
大駕詣景慕宮展拜罷後入齋室內閣政院玉堂藥房口傳問安答曰知道
정조 19년
李肇源以兵曹言啓曰依下敎臣煥之與戶曹判書臣李時秀御營大將李漢豐進詣齋殿墻外巡邏路阻處看審撤墻豎門鎖鑰後開金傳授於壯勇營直房入直將官之意敢啓傳曰知道
정조 19년
李肇源以壯勇營言啓曰今日景慕宮擧動時本營馬步軍兵等臣有大率領逌瞻門外環衛事已爲單子啓下而宮大門外率旗鼓札駐事自備局草記蒙允矣依此擧行之意敢啓傳曰知道
정조 19년
洪義榮以訓鍊都監言啓曰今五月十九日景慕宮齋宿時本局軍兵等環衛於逌瞻門外事已爲單子啓下而聚軍信地更以宮大門外爲之事自備局草記蒙允矣十九日臣敬懋率步軍二哨二百四十四名標下軍百九十六名與壯勇大將替代札駐於宮大門外之意敢啓專曰知道
정조 19년
乙卯五月十八日卯時上御重熙堂右副承旨入侍時右副承旨鄭尙愚記事官鄭文始記注官金良倜記事官吳泰曾以次進伏訖上曰承旨留宿於監印廳通宣兩門開閉主管而日記其相考訛誤處使之改修整宜矣仍命書榻敎曰假注書趙台榮仍察廳任命退承史以次退出
정조 19년
乙卯五月十八日酉時上詣景慕宮齋宿入侍時兼都承旨李祖源行左承旨洪義榮假承旨李晩秀行右承旨洪仁浩假承旨金勉柱同副承旨李肇源記事官鄭文始假注書趙台榮記注官金錫泰記事官吳泰曾檢校直閣南公轍以次隨駕上具翼善冠衮龍袍乘輿出延生門崇智門弘化門由逌瞻門詣齋殿門外降輿入齋殿少頃出齋殿就板位行再拜禮入廟內奉審訖還齋殿命退諸臣以次退出
정조 19년
兼都承旨李祖源隨駕宿行左承旨洪義榮隨駕直假承旨李晩秀隨駕宿行右承旨洪仁浩隨駕直左副承旨申獻朝守宮直假承旨金勉柱隨駕宿右副承旨鄭尙愚儀軌廳直同副承旨李肇源隨駕宿注書鄭文始隨駕宿一員未差假注書趙台榮隨駕直洪奭周儀軌廳直事變假注書曺錫中守宮直
정조 19년
洪義榮以禁衛營言啓曰今五月二十日景慕宮齋宿時逌瞻門外替代環衛單子已爲啓下矣宮大門外札駐事自備局草記蒙久矣臣持默率集春營入直守禦廳軍十五名新營入直軍十五名訓鍊都監入直金虎門軍三十五名廣智營軍二十五名西營軍二十五名北營軍二十名御營廳入直東營軍十五名新營軍十五名二十日與訓鍊大將李敬懋替代札駐於宮大門外而待標信擧行之意敢啓傳曰知道
정조 19년
乙卯五月十九日午時上御齋殿假承旨入侍時假承旨李晩秀假注書趙台榮記注官金錫泰記事官吳泰曾以次進伏訖上曰軍士房承旨軍號櫃持來乎晩秀曰昨果持來矣上曰昨日巡將誰耶晩秀曰鄭大容李益運矣命退承史以次退出
정조 19년
藥房分提調徐有隣副提調臣李祖源啓曰連日淸齋之中閟宮經宿又至兩宵聖慕冞切勞動且多伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝爲仰稟答曰知道慈殿慈宮氣候一樣卿等不必入侍矣
정조 19년
乙卯五月二十日二更上御齋殿本宮提調入侍時假承旨李晩秀假注書趙台榮記注官金錫泰記事官吳泰曾本宮提調徐有隣以次進伏訖上曰大享儀注中有初獻禮後入小次簾降簾捲之節其節次卿其知之否有隣曰未及詳知矣上曰宮司使之竝爲入來其節次之知之與否問奏可也賤臣承命出與宮司洪樂綏趙鎭宣金在明偕入進前有隣問于宮司訖進奏曰宮司以爲亦未知之云矣上曰身爲宮司此等節次不能詳知事涉駭然退而博考習熟儀注事分付命退諸臣以次退出
정조 19년
兼都承旨李祖源隨駕宿行左承旨洪義榮隨駕直假承旨李晩秀隨駕宿行右承旨洪仁浩隨駕宿左副承旨申獻朝守宮直假承旨金勉柱巡將受牌右副承旨鄭尙愚儀軌廳直同副承旨李肇源隨駕直注書鄭文始隨駕宿一員未差假注書趙台榮隨駕直洪奭周儀軌廳直事變假注書曺錫中守宮直
정조 19년
洪義榮以御營廳言啓曰今此景慕宮齋宿時逌瞻門外替代環衛事單子已爲啓下而札駐信地更以宮大門外磨鍊事自備局草記蒙允矣二十一日臣漢豐都領內外營入直軍合一百六十五名與禁衛大將金持默替代札駐於宮大門外二十二日還宮時弘化門分左右排立而竝待標信擧行解嚴後各還本處入直之意敢啓傳曰知道
정조 19년
兼都承旨李祖源坐行左承旨洪義榮坐行右承旨洪仁浩坐直左副承旨申獻朝坐右副承旨鄭尙愚坐同副承旨李肇源坐直注書二員未差假注書洪奭周仕趙台榮仕直事變假注書柳聖儀仕
정조 19년
李肇源啓曰明日再明日健元陵忌辰祭齋戒正日相値視事頉稟之意敢啓傳曰知道
정조 19년
李肇源啓曰藥房都提調洪樂性分提調徐有隣副提調李祖源爲承候來待矣傳曰入侍
정조 19년
李肇源啓曰左議政兪彦鎬右議政蔡濟恭領府事金憙判府事李秉模爲承候來待矣傳曰入侍
정조 19년
李肇源啓曰時原任閣臣爲承候來待矣傳曰入侍
정조 19년
傳于李肇源曰諸承旨持公事入侍
정조 19년
傳于李祖源曰全羅道更爲往來御史李羲甲入侍
정조 19년
有政吏批判書尹蓍東參判黃昇源進參議李勉兢在外同副承旨李肇源進以鄭好仁爲判義禁申光履爲同義禁李修輔爲貞陵令兪岳柱爲瑞山郡守趙有善爲益山郡守白師敏爲魚川察訪
정조 19년
兵批判書沈煥之參判李益運病參議閔昌爀入直進參知崔守魯病行左承旨洪義榮進同知單崔致驥僉知單吳興大副司直李祖承權裕金熙朝
정조 19년
以京畿監司徐有防狀啓坡州牧和平翁主墓所祭器偸竊賊漢崔漢哲捉得事傳于洪仁浩曰可謂有紀綱豈特捉贓之爲幸邑校首勞一入道內邊將口傳差送京校一人帖加其次令本道各別施賞事回諭
정조 19년
兵曹口傳政事以白尙璘爲月串僉使
정조 19년
以忠淸監司李亨元狀啓平澤縣被災民牟還停退一款令廟堂稟處事傳于鄭尙愚曰依狀請施行事分付
정조 19년
以禁府都囚徒傳于洪仁浩曰時囚中朴敏瑞爲先嚴杖一百遠地定配後草記
정조 19년
事變假注書曺錫中拿處代以柳聖儀爲事變假注書
정조 19년
洪義榮啓曰注書鄭文始因校理金銑上疏謂有情勢直爲出去所當直捧禁推傳旨而此與無端徑出有異推考警責仍卽牌招何如傳曰允
정조 19년
李肇源啓曰卽者檢閱吳泰曾謂有情勢陳疏徑出原疏纔已捧入矣所當直捧禁推傳旨而此與無端徑出有異推考警責何如傳曰允
정조 19년
李肇源啓曰注書鄭文始疏批已下卽爲牌招何如傳曰金銑疏語傍觀代怖則渠之處義事似然矣渠疏之不能辨明可知其年少生疎所致而督令當日內察職殊非敦俗之義姑遞
정조 19년
傳于李肇源曰觀此翰林吳泰曾上疏渠固有溺職之罪而名以代撰之文借名書呈不但駭然該知製敎亦以非其手出而本家所送言於翰林則翰林之言可知其的實本家豈敢自撰渠家之事乎近來風習雖曰不古旣聞之後不可仍置朴吉源處添問目此後此等之習各別嚴禁更有犯者隨現重繩以尊事體以敦風俗
정조 19년
李肇源啓曰檢閱吳泰曾疏批已下卽爲牌招何如傳曰允
정조 19년
鄭尙愚啓曰錦伯曺允大被論句語中西邑鄙謗沁紱貪聲指陳信然之條件以爲憑處之地而問于校理金銑以啓事命下矣問于前校理金銑處則以爲臣公憤所激敢有指陳矣今伏承問啓之命不勝惶悚曺允大以平壞府尹時鄙瑣之謗載於道路沁都留守時貪吝之誚播諸耳目無人不知故臣亦得聞於風傳厥惟久矣近來含默成風而官規絶罕貪官汚吏之類無所懲畏故臣不勝慨然以無憚大吏之意粗效懲礪之忱今於問啓之下惶恐震懍無以仰對云矣敢啓傳曰賑簿已畢行將交龜而道伯事忽地如是葛藤以其對辭觀之可知其塗聽塗說然則飭令辭朝無所不可乎卿等旣不登筵以其意見草記事言于廟堂
정조 19년
注書鄭文始姑遞代以洪奭周爲假注書
정조 19년
李肇源啓曰吏曹判書尹蓍東兵曹參判李益運依下敎來待矣傳曰入侍
정조 19년
全羅道暗行御史鄭晩錫別單判付內啓下備邊司爲旀明日卿等與諸宰來會備局繡衣別單逐條論理草記如有起疑之端問于繡衣務從消詳俾有差遣之實效及於民爲良如敎
정조 19년
洪仁浩啓曰時囚罪人趙時淳口招捧入旣有成命且有先開坐後謝恩之命而判義禁鄭好仁謂有情勢屢度催促尙不擧行事甚未安推考仍卽牌招何如傳曰旣無衆所共知之情勢而今聞所引者甚爲苟且此豈如是之事乎從重推考更爲牌招斯速開坐
정조 19년
以靈光郡守李濟萬勘處傳旨傳于洪仁浩曰課農之時不可曠官更觀前頭勤慢拿處
정조 19년
吏批再政以趙鎭井爲掌樂正閔亨默爲興陽縣監安策爲海南縣監李潤明爲谷城縣監全羅監司單徐鼎修三政以李義弼爲大司憲嚴耆爲執義朴瑞源爲司諫鄭毅祚張錫胤爲掌令鄭魯榮爲持平四政以鄭德濟爲淸河縣監
정조 19년
備邊司啓目粘連藍浦縣監申在德令攸司拿問嚴勘何如判付啓依回啓施行爲旀該倅旣有拿問重勘之命改差差代爲良如敎
정조 19년
吏曹口傳政事以愼性眞爲藍浦縣監
정조 19년
洪義榮以備邊司言啓曰道伯合施之律以羅州等處塡壑事及非時捧還事換名擅賣事令廟堂爲先以罪較律則何律爲當朝於轎前入侍也道伯事未及問之遣備郞問于時任大臣使之各具意見草記事命下矣左議政兪彦鎬以爲羅州等處塡壑之事聞來誠不勝慘愕昨秋以後蠲惠以紓其力賙賑以救其命朝家惠澤浹洽於南民者顧何如也道臣守令若能誠心對揚不患不濟而今者羅州之生不拯濟死不掩瘞此其罪已不可專責於邑守之無狀又況益山之農節催糴尤是窮春飢氓難支之端而至於托以加分換名發賣尤爲驚駭一道之事道臣無不主管檢察則邑有此等民隱其敢曰不知乎藉或不知其罪固已不輕若或知而不聞尤當如何臣素昧律文雖不敢臆對羅州事似當以詐不以實比例益山事非時捧還近於不應爲事理重換名擅賣近於那移出納恐當以此律照勘而俱發之罪從重論亦有法文臣謂自該道臣三罪三律以重者從一科斷恐合事宜云右議政蔡濟恭以爲羅州等處多有餓殍等說臣亦有聞於南來人傳說則道伯寧有不聞之理若聞而不言惟事諱匿則其罪尤有甚焉至若益山之當此大賑之日農節督還前所未聞倉穀換賣尤係不法身爲道伯裒如充耳大是溺職又況若有指使之跡則雖施嶺海之典何所不可雖然不爲覈實直斷以律有非愼法之義臣意則當該道臣爲先拿問三罪俱發中使之從重論以肅法綱似宜矣云臣樂性以爲身爲道伯道內守令之犯科至於此極農節捧還在古未聞換錄反作自有當律而況羅州之捐瘠若是夥然爲道伯者若能仰體朝家如傷若保之盛德至意夙宵董勵思效對揚之誠則寧有是理藉曰不知不知亦罪其在懲後之道不可尋常勘處而臣素昧律文雖無以指的仰對該道臣施以竄配之典以宜上裁何如傳曰又因追往繡衣之復命益知其溺職使之拿問定其罪矣
정조 19년
洪仁浩啓曰新除授全羅監司徐鼎修時在忠淸兵營任所而有卽爲登途之命矣敎諭書安寶後使院吏齎傳何如傳曰允
정조 19년
兵曹口傳政事以鄭學畊爲忠淸兵使
정조 19년
備忘記忠淸兵使鄭學畊下直長弓一張長箭一部片箭一部筒兒一箇賜給
정조 19년
洪義榮以兵曹言啓曰今五月十七日武臣堂上朔試射日次而內外中日旣已停止不得爲之之意敢啓傳曰知道
정조 19년
洪義榮以兵曹言啓曰今五月二十日文臣朔試射日次而動駕相値不得爲之之意敢啓傳曰知道
정조 19년
洪義榮以兵曹言啓曰依下敎隨駕禁軍及武藝別監內吹兼內吹近仗軍士標下軍兵等處饒氣分給之意敢啓傳曰知道
정조 19년
洪義榮以壯勇營言啓曰依下敎本營隨駕將校軍兵等處饒氣之意敢啓傳曰知道
정조 19년
洪義榮以訓鍊都監言啓曰依下敎挾輦軍及環衛軍兵等處饒氣之意敢啓傳曰知道
정조 19년
洪義榮以訓鍊都監言啓曰今十六日夜初更量武藝別監具興遠犯夜被捉於本局邏卒處係是掖隷何以爲之敢啓傳曰知道飭禁之下犯科駭然嚴棍後分付該廳除案可也
정조 19년
洪義榮以訓鍊都監言啓曰謹依草記批旨犯夜武藝別監具興遠嚴棍十度分付該廳除案之意敢啓傳曰知道
정조 19년
洪義榮以訓鍊都監言啓曰依下敎武藝別監全邦佐決棍二十度與統長金重輝畿沿司爲定配次出付刑曹行首武藝別監梁洙昌決棍二十度武藝別監李春燁金禹鼎余重泰文景周各決棍十五度除名之意分付該廳韓順喆安處義各決棍十度高命興李宗植各決棍五度之意敢啓傳曰知道
정조 19년
洪義榮以禁衛營言啓曰依下敎環衛本營將校軍兵等處饒氣之意敢啓傳曰知道
정조 19년
洪義榮以御營廳言啓曰依下敎駕前別抄及環衛軍兵等處饒氣之意敢啓傳曰知道
정조 19년
申獻朝以整理儀軌郞廳以堂上意啓曰因華城留守趙心泰所啓外營哨官宣職遷轉事批旨內有論理草記回啓稟處之命矣外營哨官之以宣部守三薦差出實出於重事面奬軍校之意今若與內營哨官兩都目連次遷轉外營哨官間二都目一次遷轉事更爲定式似爲合宜而事係官制變通臣等不敢擅便更令該曹論理稟處何如傳曰允內營哨官則六品遷轉外營則亦當依此爲之乎內外自別勞逸懸殊不可只以每政間政區別而已鄕哨官以初仕遷轉宣遷則雖宣傳官直擬可也
정조 19년
洪義榮以濬川司言啓曰濬川自松杞橋至永都橋今十六日畢役之意敢啓傳曰知道
정조 19년
洪仁浩以義禁府言啓曰保放罪人朴吉源還囚捧供之意敢啓傳曰知道
정조 19년
洪仁浩以義禁府言啓曰時囚中朴敏瑞爲先嚴杖一百遠地定配後草記事命下矣時囚罪人朴敏瑞嚴杖一百後平安道熙川郡遠地定配而以傳敎辭意具罪目依例發遣府書吏押送配所之意敢啓傳曰知道
정조 19년
洪仁浩以義禁府言啓曰益山前郡守尹行醇拿問嚴勘事傳旨啓下矣尹行醇時在任所云依例發遣府羅將拿來何如傳曰允瘡痍未完下去府屬若有一毫侵漁之弊令新道伯爲先執捉刑配後以其形止狀聞事令廟堂嚴飭行會可也
정조 19년
洪仁浩以義禁府言啓曰抱川縣監徐理修拿問處之事傳旨啓下矣徐理修時在任所云依例發遣府羅將拿來何如傳曰允
정조 19년
洪仁浩以義禁府言啓曰全羅道按覈御史李羲甲待復命嚴勘事傳旨啓下矣李羲甲今方待命拿囚之意敢啓傳曰已處分放送可也
정조 19년
洪仁浩以義禁府言啓曰全羅前監司李書九拿來嚴問捧口招事傳旨啓下矣李書九時在任所依例發遣府都事交龜後拿來何如傳曰允
정조 19년
洪仁浩以刑曹言啓曰因訓鍊都監啓辭武藝別監全邦佐與統長金重輝畿沿同爲定配事命下矣全邦佐京畿通津府金重輝南陽府竝定配所卽爲押送之意敢啓傳曰知道
정조 19년
吏曹啓目粘連全羅監司李書九畢賑別單回啓云云務安縣監李弘源自備租爲三百石南原府使宋守淵自備米爲二百九十石上項兩邑守令治旣居最賑又得宜實勣俱著闔境咸頌竝只似當施以準職除換之典是白乎旀井邑縣監任希默自備租爲五十二石別抄窮乏分所饋恤固爲可嘉礪山府使李漸運自備米租爲三百石廩米別儲不爲換兌折作直以本穀出給者尤是武倅中不易得之政竝只似當施以陞敍之典是白乎旀公賑邑和順縣監柳詢自備各穀爲四百九十六石零以斗小之邑竭心鳩穀至於此事似當一體施以陞敍之典是白乎矣係干恩賞臣曹不敢擅便上裁是白乎旀公賑邑羅州前牧使趙時淳自備各穀爲二千七百七十七石零揆以法典宜施褒賞是白乎矣御史旣已封庫論罪今姑勿論是白乎旀私賑邑咸悅縣監權偗自備各穀爲七百四十九石零泰仁縣監趙恒鎭自備各穀爲五百六十四石零南平縣監林性運自備各穀爲四百四十七石零淳昌郡守韓泰裕自備各穀爲四百二十九石零寶城郡守金鎜自備各穀爲三百八十石零上項七邑係是私賑一竝置之是白乎旀救急邑金溝縣令趙鎭大自備各穀爲二百六十三石零而救急論賞曾無其例亦爲置之是白乎旀其外閫帥邊將乙良自兵曹稟處何如判付啓依回啓施行爲旀守令等論賞一款段無告塡壑不知其數而道啓一味隱匿未嘗以塡壑等說登諸句語知而隱匿其罪固難貰不知而自歸於隱匿亦焉逭重勘然則出自此道伯之口者曰譽曰毁有難歸之於信然兺除良尙有未復命之繡衣今日論賞者明日入於論勘則其爲刑政之顚錯果何如且或眞有善賑之人卽渠輩職分內事置之勿論無所不可竝只置之爲良如敎
정조 19년
兵曹啓目粘連觀此全羅監司李書九畢賑後別單及公私賑救啓閫帥邊將監牧官等自備穀數爻則帥臣曺命楫自備穀至於四百餘石殊爲可嘉而閫帥事面與守令有異論賞一款置之加里浦僉使陳德履自備之租旣至五百餘石古群山僉使尹得運恪勤奉職自備各穀亦爲三百餘石南桃浦萬戶金在敬小心擧職民亦有頌俱爲可尙竝施兒馬帖賜給之典恐合事宜而事係恩賞臣曹不敢擅便上裁敎是白乎旀其餘閫帥邊將監牧官等救急賙賑穀數零星竝只置之何如判付啓守令論賞旣勿施況閫帥以下乎竝皆勿施其中南桃浦萬戶金在敬段道狀之外繡啓稱褒可知其實蹟如許殘鎭之將能知濟活之義比之於羅牧輩腴倅之不治宜有弦韋之政在敬賞加爲良如敎
정조 19년
備邊司啓目粘連繡衣書啓何等愼重而其所論列與道臣査啓相左當該御史朴鍾淳推考何如判付啓此繡衣雖曰出道與該堂登筵也其所奏對太不別白致有行査之請該堂豈不知繡衣之體重而然哉然觀其道啓該倅治績之如何姑無論存亦不至於故爲病民足可推知該牧使金履銈使之淬礪贖愆爲旀名以出道奏對之曠然何異於不出道乎該御史爲先從重推考爲良如敎
정조 19년
刑曹啓目粘全羅監司李書九旣已遲晩所當照律施行是白乎矣係是二品臣曹不敢擅便上裁何如判付啓道內塡壑睯若不聞其罪一也知而不言其罪二也非時之捧還其罪三也爲發賣散庫藏其罪四也如許道伯何可循例發緘而止委寄何如辜負若此此人若此他尙何論合施之律問于大臣此公事勿施同公緘還給該道伯使之俟勘爲良如敎
정조 19년
校理金銑疏曰伏以世道日下人心滔溺罪逆層生無變不有而若其架虛鑿空指無謂有百道興䚹必欲矯誣聖德而後已者未有如今日之東浚也盤據旣久滋蔓漸大脈絡相因氣勢愈熾而苟究其根柢則鄭景淳之暗地主張蓋與東浚同一渠魁也陰圖凶謀豈無所受而妖言謊說亦有所由則指揮之地殆同敎猱閃忽之跡罔非如蜮作俑於此譸張於彼致令一世靡然詿誤浸浸末流幾至滔天及其蹤跡旣綻誅討將行則約與自戕同在於一日之內萬目所覩眞贜畢露此擧國臣民之所共扼腕而裂眦者也臣春間一疏粗陳必討之義竊自冀於拔本塞源而誠淺辭拙未蒙開允鋤治不加爵秩如舊臣反顧慙痛腔血徒沸而司直之論尙今寥寥玩愒爲事荏苒以度窩窟未破根株自在思之及此寧不懍然以殿下之深憂遠圖必不至於因循姑息而止耳惟殿下更留三思亟揮乾斷焉噫懲討不行法網太疎奸徒生心無所顧忌蛇結之勢愈固狼毒之氣益肆甚至於鄭昌順之疏出而世道之變一何至此噫彼昌順始也附麗於厚謙終焉締結於偉簡暗售戕害之習莫掩綢繆之跡惟其賦性自來巧黠故善於脫兔仍作漏魚而晩托東浚把作奇貨比隣而居晝宵密勿白首昵押惟恐一言之或忤曲意承奉備盡萬方之甘誘珍禽奇花罔非昌順之納媚也子女玉帛半是昌順之效勞也遂至招權賣勢自作謀主者卽里夫街卒之所嘗唾罵者也迺者臺言之斥猶未免太涉寬假而竄配薄勘之旣允旋寢亦出於我聖上化龍蛇之盛意則渠若有一分嚴畏之心固當屛縮知懼歸身大化之中以圖革心之方而乃反外托自鳴之流內售陰護之計滿篇粧撰旨意叵測敢以國邊之說屬之於東浚黨伐之目歸之於臺論噫嘻痛矣此何心腸國邊之稱雖借東浚之口而今於罪惡已彰之後無難創出容易說去放恣無嚴罪難容誅而其平日之認以爲眞箇國邊昭不可掩矣夫愛其君忠其君而後始可許以國邊則如東浚誣聖躬者謂之國邊可乎以一邊斥一邊之習乃可稱之黨伐則攻浚賊如渠者類謂之黨伐可乎惟其悍性難化宿處猶戀妖賊之斷案已具而了無一言半辭之及於聲罪辨誣敢以國邊二字隱然爲東浚立幟者然欲爲疑辭國是之計其心所在吁亦凶矣又況巨魁輕斃天討未加聖誣莫辨明諭不下世道人心莫可收拾而疏啓迭發同聲致討出於擧國之公憤則渠又以黨伐之說敢生掉脫之心上以眩惑天聽下以疑動群心而咆哮噴薄乃至於此耶此非但爲渠一身而已凡係東浚之血黨必欲盡歸於黨伐之科使一世公議莫敢誰何作爲欛柄者其所爲計尤豈不巧且僭乎至若詬辱言官而要與面質眼無君父而直請解疑者是豈臣分之所敢出也此而不嚴示隄防則爲賊右袒角勝公議之徒其將接跡而起不知何樣駭機發於何地臣謂鄭昌順亟施屛裔之典不容少緩也忠淸監司曺允大本以癡蠢之性徒懷得失之念陰附妖賊暗濟己私爲世指目厥惟久矣曩者都憲時一疏全沒沬血斷腕之義只出遮眼塞責之計不過爲謄傳一紙者猶且顧瞻於何地公議之憤鬱至今未已雖以居官言之曾補西邑鄙謗載路纔解沁紱貪聲未艾則如此之人不宜復畀藩臬之任亦施譴削之典斷不可已也臣無任激切祈懇之至省疏具悉向論故重臣事也亦有下敎者以偶然之事加之以難明之誣又請格外之律駭然極矣今何敢更以此看作處義乎鄭昌順事疏之獵獵有銛鋒重臣口業本來則然反以此若此搆勒多釋註解驅之於右袒角勝之科言雖容易受者必冤況乙未間卽除承宣則附麗之斥太不着題卽此一款難免擬律不審之罪爾則罷職曺允大事藩任體重豈以風聞論斷乎辭朝不遠亦不可置之䵝䵢西邑沁都果有指陳之迹待政院之問啓於爾爾其條對今日可言之事何限而齗齗於重臣渠之以錦伯黨伐之嫌重臣之疏雖謂之切中可也如爾輩有之是豈近日陶鎔維新之苦心乎萬萬駭然
정조 19년
注書鄭文始疏曰伏以臣俄於直中伏見堂疏之到院者臚罪臣父語極憯毒便同急書臣乍接疏本神魂飛越情私崩迫陳章請出亦涉唐突蒼黃徑退恭俟罪罰及承堂疏之批字字恩言洞賜昭晰闔門感泣不知死所而第臣之情勢不可以官職自居庚牌儼臨承膺無路隨詣闕外猥陳短章伏乞聖明亟削臣職以安私分仍治臣罪以肅朝綱千萬幸甚無任祈懇之至省疏具悉爾其勿辭察職
정조 19년
檢閱吳泰曾疏曰伏以臣於日前以故參判李義行致祭祭文事自速置對旋蒙恩宥至今追思愧惶交中伊日館吏以校理朴吉源所草祭文來示於臣故臣未及思量循例入啓矣追聞該儒臣之言則非自其手出也卽本家所送云代撰事體至爲嚴重藝苑分排法意有在而緣臣聾瞶屬草則未能主掌書呈則全不審察使借名文字至登乙覽上貽國體之層越下致館規之破壞溺職大矣招羞甚矣顧何敢已經薄勘晏然自恕壹日冒居於簪筆之列乎略控短章徑出禁扃瀆擾之罪尤無所逃伏乞聖明亟賜重譴以爲有官守失其職者之戒焉臣無任屛營祈懇之至省疏具悉爾其勿辭察職
정조 19년
咸鏡監司趙宗鉉疏曰伏以聖孝追遠敉寶甲之八回原廟躋享擧盛義於一日此實億萬年無疆之慶而繼又養老之宴設科之命頒十行之綸綍聳二州之瞻聆歡聲爭騰喜氣隨溢臣與豐沛父老北望呼嵩益不勝蹈抃之忱仍念臣猥膺藩寄蒼黃莅任者居然月再易矣識慮蒙闇材力淺薄憒憒爲政無一善狀每自循省未嘗不怵然憂恐而況値大禮當前擧行嚴重之際疎不幹事緩不先期種種僨誤惟大何是竢卽伏見賞典傳敎下者以臣按道之故至有加資之命臣於是驚惶悚恧誠不知所以自措也臣竊伏覩宸誠所格雲日爲之淸朗陟降臨止享事次第利成如臣無似得與將事之末者在臣身實至榮也大幸也而若其奉行奔走之事卽有司常職耳初無絲毫可紀之勞則此豈辱崇資而煩寵命與夙夜諸賢同被殊私也哉抑臣又有懍蹙不自安者畸孤之跡過蒙湔沸前後踐歷罔非踰分每念人微而位高恩深而報蔑寤寐驚惕若隕于淵區區所自勉惟在古人所謂低一頭退一步而乃半年之內荐紆誤恩冥升不已不衷之災猶屬臣一己事若緣臣而有累於嚬笑之愛則臣雖萬萬滅死何足以少贖也思之及此尤切懍然見職不稱之實賤疾難强之狀有未暇煩瀆伏乞聖慈俯垂矜諒亟命收還資級以重恩典以安私分不勝幸甚臣無任屛營祈懇之至答曰省疏具悉今番賞典在卿與有榮焉勿辭行公
정조 19년
平安監司金載瓚疏曰伏以臣受命西出今已四朔有餘矣材未稱職威乏鎭物節制不行於郡邑政治未讋於守牧早晩僨誤臣固自料而三和前府使趙岱事果出矣岱之失待之罪駭妄極矣驕濫甚矣執此啓罷固不可已而只緣臣臨事率心當局少商惟知軍務之爲重未覺密符之在身發送令旗將欲拿致及其更入思量追悔卒遽收還前令替拿邑裨而止伊時事狀不過如斯故日前査啓只循擧實之義矣若其褊裨私相問答之言反爲岱藉口凌踏之柄實臣意慮之所未到者而岱乃借客幻主架空成眞以私談而捏爲公證非臣言而勒歸將令必欲陷臣於當事乖法封啓失實之科至有褊裨追後推覈之擧而天鑑孔昭無微不燭乃以臣本末長短曲費辭敎過加原恕只以不知亦罪止於越俸末勘臣奉讀百回感淚無從而臣心之惶隕愧縮則實無自措之地矣噫臣雖無似秩九卿而位方面不能彈制一倅反攖其蠆受其蹈藉更無餘地以至疑証溢世譏嘲聒耳如臣所遭卽前所未聞之事也更以何顔坐公堂按列邑以對一營之將吏哉至於廟堂草記之論列臣實有失亶合無辨而惟是金吾之必捧題外之供者無非臣行未有素情不見孚之致惟當自反尙誰咎也第念後之爲方伯連帥者必當以臣爲戒過於懲羹雖有大吏之不率化者將無以出一言而抵之法也是豈朝家之少憂也今以臣一着之誤使淸朝帶羞法紀墜地者臣之罪到此而益著左右思揣愧怍交中仍因蹲冒斷無是理伏乞聖慈俯垂諒察亟降威罰使方面增重私義獲伸焉臣無任屛營祈懇之至答曰省疏具悉卿其勿辭行公
정조 19년
乙卯五月二十二日寅時上行景慕宮展拜禮後還宮入侍藥房時原任大臣閣臣承候入侍時兼都承旨李祖源行左承旨洪義榮假承旨李晩秀行右承旨洪仁浩假承旨金勉柱同副承旨李肇源記事官鄭文始假注書趙台榮記注官金錫泰金良倜檢校直閣南公轍直閣李始源以次侍立上具翼善冠衮龍袍出齋殿就板位行再拜禮入廟內奉審訖還齋殿少頃出齋殿乘輿上曰承候諸臣入侍祖源承命出傳藥房都提調洪樂性分提調徐有隣左議政兪彦鎬右議政蔡濟恭領府事金憙判府事李秉模檢校直提學徐有防徐龍輔原任直提學鄭大容原任直閣尹行恁以次進前奏曰移次齋宿今至多日聖體若何上曰一樣矣上曰去夜之雨在田事似浹洽矣樂性等曰昨夜之雨及時優洽誠萬幸矣上曰民事中有何可達者而御史書啓中行査事卿等將何以回啓耶濟恭曰臣於回啓事與僚相異矣今其行査也該邑倅坐之東軒上該倅疵政問於該邑下吏則豈有毁其倅之理乎上曰當初御史不爲出道又有風傳等說故雖異常格不得行査耳彦鎬曰今此行査不可已者矣若從御史之言則文跡旣不得捉來又不信査啓之語則亦非行査之本意勢將以査啓決處矣上曰右相之言爲其治否之問於該邑吏胥之謂耶濟恭曰然矣且見繡啓則該倅之罪宜卽封庫而不此之爲潛自往來事甚駭然矣彦鎬曰以此以彼皆是御史之罪矣濟恭曰臣於湖西査事有可以仰達者矣御史書啓未及判下故未知其守令論列果何如纔因道伯査啓始知瑞山郡守不治諸條之入於繡啓者不啻狼藉以其啓語觀之該郡守之賙賑多怨移轉致謗俱係不可不封庫之事而初不出道覈其虛實潛自來往筵席奏達之際乃以道聽塗說爲言致有道伯更査之擧國體之虧損無餘地矣當該御史金羲淳合施削職之典道査中該郡守不法諸條雖曰脫空郡守姑不遞職則吏鄕輩設有可以直招之事渠安敢爲之乎今乃以吏招爲必信繡啓全爽則不特有傷事體賑民之呼哭官門移穀之減給價錢吏鄕之招亦不敢以爲全無是事在朝家刑政不可不以繡啓爲重矣上曰領相之意何如樂性曰湖西道臣査啓未及詳見而本事顚末亦茫然不知實無以仰達矣濟恭曰瑞山郡守吳應常爲先罷職至若忠州牧使金履銈褒語則多貶語則少別無更査之端置之似宜矣上曰依爲之出擧條濟恭曰臣日前見賑恤廳之以濟州牧畢賑狀回啓措語則有今此狀聞中以捐瘠夥然爲辭其不善對揚之責烏可置而不論等語其意雖在於特恩船粟之後何不極意拯濟使之無一顚連乃於狀中稱有捐瘠云爾而泛以文勢觀之有若捐瘠夥然爲辭者爲可罪之端旣有捐瘠則以實狀登之狀聞者濟牧事亦足爲朴實該廳啓語恐或有後弊當該回啓堂上推考警責何如上曰依爲之出擧條上曰翌日問安勿爲之出榻敎命書傳敎曰五日經宿卽初有之擧宮司陞敍守僕等令該曹考例施賞上曰政官牌招開政出榻敎上曰羅州塡壑事該倅豈有不知之理乎毋論知與不知卽是該倅之罪也抑有何自鳴之端耶濟恭曰驅納坑坎衆目所覩渠焉敢自解乎上曰無論昨年申諭之至意使無告人命致此塡壑其罪豈止輕律乎濟恭曰該牧飢殍之說南來之人無不傳之矣上曰卿等竝退出也大駕進發由逌瞻門入弘化門崇智門延生門還內諸臣以次退出
정조 19년
乙卯五月二十二日辰時上御誠正閣諸承旨持公事入侍御史同爲入侍時兼都承旨李祖源行左承旨洪義榮行右承旨洪仁浩左副承旨申獻朝右副承旨鄭尙愚同副承旨李肇源記事官鄭文始假注書趙台榮記注官金良倜記事官吳泰曾檢校待敎徐有榘全羅道暗行御史李羲甲以次進伏訖上命祖源等以次讀奏各房公事仍書判付訖仁浩曰奉命史官書啓事體至重所當手書入啓而昨日農形摘奸史官吳泰曾書啓不爲手寫使事變假注書曺錫中替書以入事未前有合施重勘而本院請推之外無他可施之罰何以爲之乎上曰雖甚駭然渠則今日登筵無隙衆所共知當該翰林爲先推考渠不自請豈有使之書之之理乎當該假注書曺錫中拿問處之可也出擧條上命羲甲進前敎曰羅州牧人命之致死者果目見乎羲甲曰臣果躬見則東門外二十六人南門外四人及外村致命又至六十餘人矣上曰或於屍親等處査問致命之所由耶羲甲曰屍親則或有如干故査問之矣上曰該倅初何不顧恤云而今也則果皆善爲掩骸乎羲甲曰使右營將具絳隨處看檢以爲掩骸矣上曰益山倅治續何如羲甲曰益山前郡守南志彧昨年還穀初不捧上故及至春後京作錢下去也無穀可賣時倅報營請得加分以還穀發賣而昨年未捧之還今尙督捧矣命書傳敎曰今聞御史之言益山郡昨冬未捧之還至今督捧云非逋非債以還爲名則督捧之說登聞於開倉之歲初揆以朝體猶不可恝視況農節乎聞其事實雖與元還稍異而還則還也且況發賣穀之因昨年全未捧托以加分留庫中互換出賣等說亦甚駭然此豈特守令之罪乎羅州等處捐瘠欺君之罪比此百倍有浮如許道伯嶺海之典不可以贖其萬一合施之律姑未的確思得者且待繡行之回矣益山事又出可謂節節駭惡該邑前郡守未捧之罪猶可歸之荒年時郡守尹行醇徒仰道伯之指使擅犯無於法之法者極爲痛駭爲先汰其職令該府拿問嚴勘其餘守令卽令該曹草記回啓可以出代者今日政出代道伯合施之律以羅州等處塡壑事及非時捧還事換名擅賣事令廟堂爲先以罪較律則何律爲當朝於轎前入侍也道伯事未及問之遣備郞問于時任大臣使之各具意見草記又命書傳敎曰一念民事罔敢或忽齋日旣過何可一刻遲滯不思所以慰南民之方乎羅州饑民塡壑一款該倅捧招然後可以照法處斷判金吾有闕之代今日政差出待下批先開坐後謝恩繡衣初啓姑無論封庫時狀啓還朝後書啓俱有證左不可歸之一時傳聞且聞繡衣筵奏雖査拔其數猶若是夥然云該倅所爲是可忍也昨歲秋冬以後至于今夙夜爲饑民勤勤之苦心爲渠輩所毁劃其爲痛惡百倍於不法無良各別嚴問期於捧直招以聞若或抵賴嚴訊取服斷不可已以此意嚴飭又命書傳敎曰禁府堂上中老病人許遞今日政差出待下批先開坐後謝恩又命書傳敎曰繡衣之不出道潛往潛來事未前聞此則李羲甲金羲淳其罪固均矣而湖西無塡壑之現發矣大臣亦已論勘則羲淳別無可論羲甲則目擊塡壑而不爲出道以致更往行査之擧者生疎之外輕率莫甚初再啓體亦皆做錯其爲僨誤不可但以辱命言容有一分可恕者卽塡壑實狀之一直論列以至登筵而縷縷力言者猶勝於羲淳之還朝詢問也諉之傳聞也其在涇渭宜有區別當該御史李羲甲施以不敍之典上曰御史旣已罷職先退可也羲甲退出上曰吏判入侍出榻敎賤臣承命出與吏曹判書尹蓍東偕入進伏敎曰生民苦樂專係長吏矣都政不遠從當下敎而諸道中尤甚賑邑倅姑勿移擬可也且近來數遞之弊誠爲可悶或有十年內十遞之邑云如是而民安得不困乎此等之邑別爲抄出擇其可合久任者以爲差送而此是銓曹之責須思對揚之方可也蓍東曰今伏承聖敎實爲生民之福矣雖是小邑一遞之際動費千金此皆從民而出矣第今循良之吏雖難其人凡於除拜之際極擇可堪責之以久任則庶幾有助於淸明之治矣上曰近來慶科稠疊故非但及第許多蔭官之初仕亦甚夥然此亦可悶矣蓍東曰且今虛司果尙有十餘人之多故區處無路落仕之人亦爲積滯矣上曰落仕之積鬱尤可悶矣蓍東曰近來虛司果多未區處落仕人中可合甄復者未免積滯臣之待罪銓任已六朔于玆而一不敢擧論此誠可悶虛司果收用爲四五窠則間間出甄復之望似爲疏滯之政故敢此仰達上曰依爲之新出六者之暫滯豈比於許久落仕人之積鬱限二三窠間間甄用可也蓍東曰今朔爲始當爲儲窠而若出郡守以上窠則京職中可擬之人每患苟難雖非啓請邑限都政前以限滿守令勿拘純望通瀜備擬以爲次次遷轉之地而雖値口傳政事之時亦爲一體擧行已成近例今亦依此爲之何如上曰依爲之蓍東曰州牧若有窠則排擬之難比郡縣倍甚其中劇邑弊局可合另擇處則以未準朔府使竝擬何如上曰依爲之蓍東曰引儀參下十二窠一名與中人分半爲之先朝乙酉受敎定式矣戊戌年間以引儀出身中作散者塡差於中人蔘下窠今至十八年中間一番復舊旋又失之不但渠輩稱冤去而益甚違越定式事極未安日後參上引儀有窠作爲參下窠差出以爲釐正官方遵奉受敎之地何如上曰依爲之蓍東曰京外孝行贈職幾皆擧行其中故家士族及曾經縣監之人宜贈臺侍而前年贈職時尙有十餘人落漏者不可不一經筵稟故敢此仰達上曰依爲之蓍東曰宗廟署直長李祉亨副奉事金魯正月前以前職被汰之後特蒙待窠還任與原窠相換之恩敎俱已甄復矣當與司宰監直長司饔院奉事窠換差而莫重廟官不可不另擇李祉亨金魯正人俱可堪云竝仍置於本職恐爲便當故敢此仰達上曰依爲之蓍東曰月前伏奉抱川丁遇泰水原近處守令中相換仍令除辭朝赴任之命丁遇泰與龍仁縣監徐理修相換下批後以此意關移京畿道臣處矣卽伏見啓下於臣曹之該監營狀本則以徐理修除朝辭赴任措辭矣不待知委徑先赴任揆以事體誠極可駭抱川縣監徐理修令該府拿問處之何如上曰依爲之命退諸臣以次退出
정조 19년
乙卯五月二十二日午時上御重熙堂右承旨入侍時行右承旨洪仁浩假注書趙台榮記注官金良倜記事官吳泰曾以次進伏訖上曰惠慶宮進服祛暑和中湯前方中人蔘加三分五貼製入出榻敎命書校理金銑疏批訖上曰錦伯曺允大被論句語中西邑鄙謗沁紱貪聲指陳信然之條件以爲憑處之地而問于校理金銑以啓出榻敎泰曾曰外各處史庫當爲藏置之冊子卷帙旣多而姑留京庫今已多年或不無經霖濕壞之患臣意則待日氣淸明時竝爲曝曬恐合事宜故敢此仰達矣上曰依爲之出擧條命退承史以次退出
정조 19년
兼都承旨李祖源病行左承旨洪義榮坐行右承旨洪仁浩坐左副承旨朴宗來巡將受牌右副承旨蔡弘遠牌不進同副承旨李肇源坐注書二員未差假注書洪奭周仕趙台榮仕直事變假注書柳聖儀仕
정조 19년
洪義榮啓曰事變假注書柳聖儀時無職名令該曹依例付軍職冠帶常仕何如傳曰允
정조 19년
傳于李肇源曰禮房承旨馳詣建元陵奉審摘奸局內諸陵一體奉審以來
정조 19년
傳于洪仁浩曰謝恩守令下直守令留待
정조 19년
傳于洪仁浩曰右副承旨入侍
정조 19년
傳于洪仁浩曰留待守令入侍
정조 19년
傳于洪仁浩曰藍浦縣監入侍
정조 19년
洪仁浩啓曰守令署經事命下矣高靈縣監李度翼淸河縣監鄭德濟興陽縣監閔亨默憲府則旣已署經而諫院則大司諫李東稷司諫朴瑞源獻納李萬榮正言李尙寯牌不進罷職傳旨今方捧入而正言趙得永未署經無以備員署經何以爲之敢稟傳曰諫院諸臺旣命只推更爲牌招
정조 19년
以大司諫李東稷司諫朴瑞源獻納李萬榮正言李尙寯持平李基慶鄭魯榮牌不進罷職傳旨傳于洪仁浩曰只推
정조 19년
以大司諫李東稷再牌不進罷職傳旨傳于洪仁浩曰只推
정조 19년
洪仁浩啓曰昨日政新除守令中賑邑皆令當日辭朝事命下矣淸河縣監鄭德濟俄於筵席下詢之時旣以非賑邑仰對退出之後今乃謂以賑邑來呈下直單子奏對不審誠極矇然所當重勘而本院請推之外無他可施之罰何以爲之敢稟傳曰爲先推考
정조 19년
傳于李肇源曰奉審承旨入侍
정조 19년
吏批口傳政事以權邁爲礪山府使慶恒運爲碧沙察訪以吳泰曾囚單子傳于李肇源曰放
정조 19년
傳于李肇源曰昨日持公事入侍飭敎何如而今日擧行又爲駭然當該承旨遞差所謂右位之駭然無異於下位坐直右位承旨亦爲遞差前望單子入之待下批牌招察任
정조 19년
承旨前望單子入之蔡弘遠朴宗來落點
정조 19년
洪義榮以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 19년
洪義榮以備邊司言啓曰傳曰昨以錦伯事有傳諭大臣之命而已至經宿尙無皁白今於提問之下姑未往復備吏來告於政院云近來備郞之無形若此當該傳諭備郞令廟堂嚴勘草記常時不飭之責有司諸堂難免此後提飭諸堂之意更令備郞言于大臣事命下矣臣於去夜伏奉傳諭而藩臣遞仍事體不輕往復於首相及右相之際自爾稽滯致勤聖敎誠不勝惶恐而當該傳諭備郞李彦炲令該府拿問勘處何如傳曰近來紀綱雖曰掃地傳諭事體異於收議史官往來猶不敢經夜幺麽備郞焉敢任意遲滯乎且聞不傳於領相先傳於下位大臣云者尤爲無狀領相近雖不參賓對傳諭之行渠豈敢取捨事似微細所惜者體例不可以官微跡卑尋常處置該郞先汰令該府嚴勘此後此等體例間事無以微細而忽之以存廟堂舊規而越例傳諭不卽治其罪竊爲左相慨然也
정조 19년
洪義榮以備邊司言啓曰傳曰賑簿已畢行將交龜道伯事忽地如是葛藤以其對辭觀之可知其塗聽塗說然則飭令辭朝無所不可乎卽等旣不登筵以其意見草記事言于廟堂事命下矣今見前校理金銑問啓之辭則以其所論忠淸監司曺允大西補之鄙謗沁紱之貪聲謂之得聞於風傳云風傳之說旣無眞的可執之證飭令辭朝無所不可誠如聖敎而第伏念言之者論思之臣也當之者卿宰之列也無論虛實旣有所遭則在朝家禮使之道有難强令赴任且前道臣之遞任已久賑簿且勘新舊替代亦不可一向稽滯忠淸監司曺允大今姑許遞何如傳曰允對坐絶罕而雖爲罕見民憂國計與體例紀綱邊彌綸規警之草記前坐之循例稟處之一度太涉草草今坐若無錦伯備郞事則其將闕如近日赴坐左相獨賢豈不致慨於卿乎
정조 19년
洪仁浩以義禁府言啓曰珍島前郡守崔尙耆星火拿來嚴問口招期於得情事傳旨啓下矣崔尙耆以谷城縣監時在任所云依例發遣府羅將卽爲拿來何如傳曰允